als_Latn dik_Latn sag_Latn
Që kur bllokoi Viber, Arabia Saudite duket se i ka vënë syrin një tjetër aplikacioni të njohur të mesazheve në celularët inteligjentë. Këtë herë radhën e ka WhatsApp, i cili mund të bllokohet brenda disa javësh.
Komisioni i Komunikimeve dhe Teknologjisë së Informacionit (CITC) do të marrë parasysh ndalimin e WhatsApp në javët në vazhdim, ndoshta para Ramazanit, i cili fillon në 9 Korrik.
Ndalimi do të merret parasysh sepse komunikimet e WhatsApp janë më të vështira për t’u monitoruar dhe për shkak se shërbimi shkurton të ardhurat e kompanive të telekomunikacionit, meqenëse lejon përdoruesit të dërgojnë mesazhe në Internet në vend që të shfrytëzojnë rrjetet telefonike.
Ky komision ka kërkuar që Viber, Skype dhe WhatsApp të instalojnë serverë lokalë për të lejuar një monitorim më të lehtë, por kompanitë nuk kanë rënë dakord. Viber u ndalua që në fillim të qershorit dhe dy të tjerat mund ta kenë radhën pas saj.
(Herë të lexuara: 237)
als_Latn als_Latn als_Latn als_Latn als_Latn